EkBass/fiwiki-20250220-pages-articles huggingface dataset:
Yleisurheilu kesäolympialaisissa 1920 – miesten maraton

Miesten maratonjuoksuun Antwerpenin olympiakisoissa 1920 osallistui 48 juoksijaa seitsemästätoista eri maasta. Kilpailu käytiin sunnuntaina 22. elokuuta. Reitin pituus oli 42,75 kilometriä. Sää kilpailun aikana oli kolkko, satoi ja tuuli. 8 kilometrin kohdalla Belgian Broos johti kilpailua. Paluumatkalle kääntyivät eteläafrikkalainen Gitsham ja Suomen Hannes Kolehmainen ajassa 1.13.58. Myöhemmin Gitsham alkoi voida pahoin ja joutui keskeyttämään. Virolainen Lossman juoksi alkumatkan vaatimattomasti, mutta hivuttautui pikkuhiljaa toiselle sijalle häviten lopulta Kolehmaiselle reilut 12 sekuntia. Kolmanneksi sijoittunut Italian Arri hävisi jo lähes neljä minuuttia. ==Lopputulokset== Sija Nimi Maa Aika 1 Hannes Kolehmainen 2.32.35,8 2 Jüri Lossmann 2.32.48,6 3 Valerio Arri Italia 2.36.32,8 4 Auguste Broos 2.39.25,8 5 Juho Tuomikoski 2.40.18,8 6 Sofus Rose 2.41.18,0 7 Joseph Organ 2.41.30,0 8 Rudolf Hansen 2.41.39,4 9 Urho Tallgren 2.42.40,0 10 Tatu Kolehmainen 2.44.02,3 11 Carl Linder 2.44.21,2 12 Charles Mellor 2.45.30,0 13 James Dellow Kanada 2.46.47,0 14 Arthur Mills 2.48.05,0 15 Arthur Scholes Kanada 2.48.30,0 16 Shizo Kanakuri 2.48.45,4 17 Gustav Kinn 2.49.10,4 18 Albert Moché 2.50.00,2 19 Phadeppa Chaugle Intia 2.50.45,4 20 Zensaku Motegi 2.51.09,4 21 Kenzo Yashima 2.57.02,0 22 Georges Norman Kanada 2.58.01,0 23 Rudolf Wåhlin 2.59.23,0 24 Yahei Miura 2.59.37,0 25 Henri Teyssedou 3.00.04,0 26 Hendricus Wessel 3.00.17,0 27 Charles Melis 3.00.51,0 28 William Grüner 3.01.48,0 29 George Piper 3.02.10,0 30 Sinton Hewitt 3.03.27,0 31 Leslie Housden 3.14.25,0 32 Iraklis Sakellaropoulos Kreikka 3.14.25,0 33 Juan Bascunan 3.17.47,0 34 Oscar Blansaer 3.20.00,0 35 Eric Robertson 3.55.00,0 \- Ettore Blasi Italia DNF \- Louis Ichard DNF \- Antonio Persico Italia DNF \- Albert Smoke Kanada DNF \- Axel Jensen DNF \- Panagiotis Trivoulidas Kreikka DNF \- Christiaan Huijgens DNF \- Désiré Van Remortel DNF \- Hans Schuster DNF \- Amédée Trichard DNF \- Sadashir Datar Intia DNF \- Christian Gitsham DNF \- Arthur Roth DNF ==Lähteet== * sports-reference.com * Lauri Pihkala ja Martti Jukola (Suomen Urheilulehti): Olympialaiskisat ennen ja Pariisissa 1924, 1.osa, WSOY Porvoo 1924 s. 229-230. Luokka:Yleisurheilu kesäolympialaisissa 1920 1920
Todistustaakka oikeustieteessä

Todistustaakka () tarkoittaa perusteluvelvollisuutta: väitteen esittäjä on velvollinen esittämään perustelut väitteensä tueksi. == Todistustaakka suomalaisessa oikeuskäytännössä == Keskeisin suomalainen todistustaakkasäännös on oikeudenkäymiskaaren 17 luvun 1 §. Riita-asiassa kantajan tulee näyttää toteen ne seikat, jotka tukevat kannetta. Jos vastaaja edukseen tuo esiin jonkin seikan, on hänenkin vahvistettava se todisteilla. Rikosasiassa kantajan tulee näyttää toteen ne seikat, joihin hänen vaatimuksensa nojautuu.Oikeudenkäymiskaari 17 luku 1 §. Poikkeuksellisesti joissain tilanteissa on käännetty todistustaakka. Esimerkiksi kunnianloukkausjutuissa syytetty voi tietyissä tilanteissa vapautua syytteestä vain jos kykenee todistamaan esittämänsä loukkaavan väitteen todeksi. Myös syrjintälainsäädännössä on säädetty käännetystä todistustaakasta.Yhdenvertaisuuslaki 17 §. Hallintolainkäytössä ei osapuolella ole varsinaista todistustaakkaa, sillä oikeudenkäynnistä hallintoasioissa annetun lain 37 §:n mukaan valitusviranomaisen on huolehdittava siitä, että asia tulee selvitetyksi, ja tarvittaessa osoitettava asianosaiselle tai päätöksen tehneelle hallintoviranomaiselle, mitä lisäselvitystä asiassa tulee esittää. Valitusviranomaisen on hankittava viran puolesta selvitystä siinä laajuudessa kuin käsittelyn tasapuolisuus, oikeudenmukaisuus ja asian laatu sitä vaativat.Laki oikeudenkäynnistä hallintoasioissa 37 §. == Lähteet == Luokka:Prosessioikeus hi:प्रमाणभार
Seitsemäs taivas

Seitsemäs taivas voi tarkoittaa seuraavia: == Televisio-ohjelmat == * Seitsemäs taivas, yhdysvaltalainen perhedraamasarja * Seitsemäs taivas, Maarit Tastulan juontama TV2:n keskusteluohjelma == Elokuvat == * Seitsemännessä taivaassa, vuoden 1926 elokuva * Seitsemännessä taivaassa, vuoden 1927 elokuva == Muita merkityksiä == * 7.taivas, suomalainen yhtye * Seitsemäs taivas, Anneli Mattilan albumi vuodelta 2012 * Seitsemän taivasta, käsite uskonnollisessa kosmologiassa.
Carl Linder

Carl Waino Alexander Linder (alk. Viljo Heinonen) (13. syyskuuta 1889 Rauma – 3. lokakuuta 1966 Quincy, Massachusetts) oli suomalaissyntyinen kestävyysjuoksija, Hän kilpaili Antwerpenin olympialaisissa 1920 Yhdysvaltojen joukkueessa ja sijoittui maratonilla yhdenneksitoista ajalla 2.44.21,6, kun Hannes Kolehmaisen voittoaika oli 2.32.35,8. Linder pääsi olympiakisoihin sijoituttuaan vuoden 1920 Bostonin maratonilla kolmanneksi. Edellisvuonna hän oli voittanut kyseisen kilpailun. Parhaimmillaan Linder juoksi maratonin aikaan 2.25.29 vuonna 1922. ==Lähteet== Luokka:Yhdysvaltalaiset kestävyysjuoksijat Luokka:Amerikansuomalaiset henkilöt Luokka:Vuonna 1889 syntyneet Luokka:Vuonna 1966 kuolleet
Pyhänkoski

Pyhänkoski on kylä Merijärvellä Pohjois-Pohjanmaalla. Pyhänkoskella sijaitsee Ristivuoren laskettelukeskus. Merkittäviä rakennuksia on Pyhänkosken nuorisoseura ja Pyhänkosken rukoushuone, jossa kokoontuu muun muassa Suomen evankelisluterilaiseen lähetyshiippakuntaan kuuluva Simeonin seurakunta. Pyhäjoki virtaa kylän lävitse ja se muodostaa kosken, jossa 1940-luvulle saakka toimi Pyhänkosken saha ja mylly. Pyhänkosken kyläkoulu lopetti toimintansa 2000-luvulla. ==Lähteet== Luokka:Merijärven kylät
Alhassane Bangoura

Alhassane "Lass" Bangoura (s. 30. maaliskuuta 1992 Conakry, Guinea) on guinealainen jalkapalloilija, joka edustaa Espanjan La Ligassa pelaavaa Rayo Vallecanoa. Hän on pelipaikaltaan oikea laitalinkki. == Seurajoukkueura == Lass aloitti jalkapalloilun paikallisseura Etoile de Guinéestä, josta hän siirtyi vuonna 2010 espanjalaisseura Rayo Vallecanon junioriakatemiaan. Hän teki ensiesiintymisensä edustusjoukkueessa 27. maaliskuuta 2011 ottelussa Real Betisiä vastaan. Hän pelasi loppukauden aikana edustusjoukkueessa yhteensä neljä ottelua. 25\. elokuuta 2011 Lass teki madridilaisseuran kanssa nelivuotisen jatkosopimuksen.Lass renueva con el Rayo por cuatro temporadas Marca. Viitattu 28.11.2011. Vahvan alkukautensa jälkeen maan pääsarjassa, hän on herättänyt kiinnostuksen muun muassa suurseura Real Madridissa.Real Madrid launch bid for Rayo Vallecano youngster Alhassane Bangoura Tribalfootball. Viitattu 28.11.2011. Hän pelasi ensimmäisen ottelunsa Primera Divisiónissa 28. elokuuta 2011 Athletic Bilbaota vastaan. Ensimmäisen maalinsa Lass teki 23. lokakuuta 2011 ottelussa Real Betisiä vastaan. 19. helmikuuta 2012 hän teki kaksi maalia Levanten verkkoon. == Lähteet == == Aiheesta muualla == * Lass Bangouran tilastot BDFutbol-sivustolla Luokka:Guinealaiset jalkapalloilijat Luokka:Vuonna 1992 syntyneet Luokka:Elävät henkilöt
Sean Duffy

Sean Duffy (s. 3. lokakuuta 1971 Hayward, Wisconsin) on yhdysvaltalainen republikaanisen puolueen poliitikko, joka on toiminut Yhdysvaltain liikenneministerinä Donald Trumpin II hallituksessa tammikuusta 2025 alkaen. Duffy toimi vuosina 2011-2019 Yhdysvaltain edustajainhuoneen jäsenenä Wisconsinin osavaltion seitsemännestä vaalipiiristä, mitä ennen hän toimi vuodesta 2002 Ashlandin piirikunnan piirisyyttäjänä. Hän voitti marraskuun 2010 vaaleissa demokraattien ehdokkaana olleen osavaltion senaatin jäsenen Julie Lassan prosentein 52–44. Duffy on ilmastodenialisti. Ensimmäisenä virkatyönään hän peruutti Bidenin kaudella päätetyt vaatimukset autojen polttoaineen käytön tehokkuudesta. == Politiikan ulkopuolella == Duffy tuli alun perin tunnetuksi oltuaan mukana MTV:n The Real World -tositelevisiosarjan kuudennella tuotantokaudella (The Real World: Boston) vuonna 1997. Myöhemmin hän oli kilpailijana saman kanavan Road Rules: All Starsissa vuonna 1998 ja Real World/Road Rules Challenge: Battle of the Seasonsissa vuonna 2002. Duffy on naimisissa niin ikään The Real Worldiin osallistuneen Rachel Camposin kanssa, jonka kanssa hänellä on kuusi lasta. 2020-luvulla Duffy työskenteli juontajana Fox Business -uutiskanavalla. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1971 syntyneet Luokka:Elävät henkilöt
Emma (albumi)

Emma on kokoelma-albumi suomalaisen rautalankayhtye The Soundsin tuotannosta vuosilta 1963–1965. Kappaleet ovat soitinesityksiä lukuun ottamatta lauluja "Hei, tytöt!" ja "Lonely Avenue". Jälkimmäinen on tehty nimellä Johnny & The Sounds. Levyn on julkaissut vuonna 1998 Warner Music Finlandiin kuuluva Fazer Records. Albumi on osa laajaa 20 suosikkia -sarjaa. Levyjä on valmistanut Saksassa Warner Music Manufacturing Europe. CD-masteroinnin on tehnyt Mika Jussila Finnvox Studioilla. Esittelytekstin on tehnyt Maj-Lis Doktár marraskuussa 1998. == Kappaleet == # # # # # # # # # # # # # # # # # # # # == Lähteet == * The Sounds CD Emma – 20 Suosikkia (Fazer Records 3984-21377-2) 1998 Luokka:Vuoden 1998 kokoelma-albumit Luokka:Suomalaiset rockalbumit
HMS Mode (1902)

HMS Mode (runkonumero 1) oli Ruotsin laivaston hävittäjä. == Valmistus == Alus tilattiin Yarrow Shipbuildersilta Britanniasta. Alus laskettiin vesille 22. heinäkuuta 1902 ja liitettiin laivastoon 5. syyskuuta.Hofsten, Gustaf von & Waernberg, Jan s. 150 == Palvelus == Mode osallistui laivaston mukana Norjan irtautumisselkkaukseen 1905 ja maan puolueettomuuden valvontaan ensimmäisessä maailmansodassa. Alus poistettiin palveluksesta 24. helmikuuta 1928 ja se upposi rannikkotykistön maalilaivana 12. elokuuta 1936. == Lähteet == * * * * === Viitteet === Luokka:Ruotsin merivoimien hävittäjät Luokka:Yarrow’n valmistamat alukset Luokka:Ruotsalaiset ensimmäisen maailmansodan hävittäjät
HMS Magne (1905)

HMS Magne (runkonumero 2) oli Ruotsin laivaston hävittäjä. == Valmistus == Alus tilattiin John I. Thornycroft and Companyltä Britanniasta ja se valmistettiin Yarrowin toimittamien suunnitelmien mukaan. Alus laskettiin vesille 21. elokuuta 1905 ja liitettiin laivastoon 13. syyskuuta.Hofsten, Gustaf von & Waernberg, Jan s. 151 == Palvelus == Magne purjehti välittömästi palvelukseen oton jälkeen Britteinsaarilta Göteborgiin, jossa se aloitti viirikön johtoaluksen tehtävät. Alus asetettiin Norjan itsenäistymisen aiheuttaman kriisin vuoksi liikekannallepannun rannikkolaivueen johtoon. Aluksen aseistusta täydennettiin vuonna 1911 kahdella 6,5 millimetrin ksp M/10 -konekiväärillä. Alus osallistui laivaston mukana maan puolueettomuuden valvontaan ensimmäisessä maailmansodassa, mikä rasitti alusta. Alus poistettiin palveluksesta 1. heinäkuuta 1936. Se palveli maalilaivana, kunnes se upposi 1941. Aluksen hylky nostettiin ja se myytiin 1943 romutettavaksi. == Lähteet == * * * * === Viitteet === Luokka:Ruotsin merivoimien hävittäjät Luokka:Thornycroftin valmistamat alukset Luokka:Ruotsalaiset ensimmäisen maailmansodan hävittäjät
HMS Wale

HMS Wale (runkonumero 3) oli Ruotsin laivaston ensimmäinen Ruotsissa valmistettu hävittäjä. == Valmistus == Alus tilattiin Kockums Mekaniska Verkstad AB:lta Malmöstä ja se muistutti John I. Thornycroft and Companyn valmistamaa HMS Magnea. Alus laskettiin vesille 21. syyskuuta 1907 ja liitettiin laivastoon 14. huhtikuuta 1908.Gardiner 1985 s. 360 == Palvelus == Vuonna 1911 aluksen aseistusta täydennettiin kahdella 6,5 millimetrin M/10 konekiväärillä. Alus osallistui laivaston mukana maan puolueettomuuden valvontaan ensimmäisessä maailmansodassa. Aluksen torpedoputkien määrä kaksinkertaistettiin 1916. Alus poistettiin palveluksesta 18. lokakuuta 1940 ja se upposi Färåsundin edustalla rannikkotykistön ja HMS Gävlen maalina.Hofsten, Gustaf von & Waernberg, Jan s. 152 == Lähteet == * * * === Viitteet === Luokka:Ruotsin merivoimien hävittäjät Luokka:Ruotsalaiset ensimmäisen maailmansodan hävittäjät Luokka:Kockums
HMS Vidar (1909)

HMS Vidar (runkonumero 4 ja syksystä 1940 alkaen 23) oli Ruotsin laivaston Vidar-luokan hävittäjä. == Valmistus == Alus tilattiin Kockums Mekaniska Verkstad AB:lta Malmöstä. Alus laskettiin vesille 6. syyskuuta 1909 ja liitettiin laivastoon 14. huhtikuuta 1910.Hofsten, Gustaf von & Waernberg, Jan s. 152 == Palvelus == Vidar osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja se upposi 1961 tykistömaalina. == Lähteet == * * * === Viitteet === Luokka:Vidar-luokan hävittäjät Luokka:Ruotsalaiset ensimmäisen maailmansodan hävittäjät Luokka:Ruotsalaiset toisen maailmansodan hävittäjät Luokka:Kockums
HMS Ragnar

HMS Ragnar (runkonumerot 5 ja 22) oli Ruotsin laivaston Vidar-luokan hävittäjä. == Valmistus == Alus tilattiin Kockums Mekaniska Verkstad AB:lta Malmöstä. Alus laskettiin vesille 30. toukokuuta 1908 ja liitettiin laivastoon 20. tammikuuta 1909.Hofsten, Gustaf von & Waernberg, Jan s. 152 == Palvelus == Ragnar osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja se myytiin romutettavaksi 1961. == Lähteet == * * * === Viitteet === Luokka:Vidar-luokan hävittäjät Luokka:Ruotsalaiset ensimmäisen maailmansodan hävittäjät Luokka:Ruotsalaiset toisen maailmansodan hävittäjät Luokka:Kockums
HMS Sigurd

HMS Sigurd (runkonumerot 6 ja syksystä 1940 alkaen 21) oli Ruotsin laivaston Vidar-luokan hävittäjä. == Valmistus == Alus tilattiin Malmöstä Kockums Mekaniska Verkstad AB:lta. Alus laskettiin vesille 19. syyskuuta 1908 ja liitettiin laivastoon 22. huhtikuuta 1909.Hofsten, Gustaf von & Waernberg, Jan s. 152 == Palvelus == Sigurd osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja se myytiin romutettavaksi 1961. == Lähteet == * * * === Viitteet === Luokka:Vidar-luokan hävittäjät Luokka:Ruotsalaiset ensimmäisen maailmansodan hävittäjät Luokka:Ruotsalaiset toisen maailmansodan hävittäjät Luokka:Kockums
HMS Hugin (1910)

HMS Hugin (runkonumerot 7 ja 24) oli Ruotsin laivaston Hugin-luokan hävittäjä. == Valmistus == Alus tilattiin Göteborgs Nya Verkstads AB:lta. Alus laskettiin vesille 10. joulukuuta 1910 ja liitettiin laivastoon 20. kesäkuuta 1911.Hofsten, Gustaf von & Waernberg, Jan s. 153 == Palvelus == Alus osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja romutettiin 1949.Gardiner, Robert 1922-1947 s. 369 == Lähteet == * * * === Viitteet === Luokka:Hugin-luokan hävittäjät Luokka:Ruotsalaiset ensimmäisen maailmansodan hävittäjät Luokka:Ruotsalaiset toisen maailmansodan hävittäjät Luokka:Götaverken
Lieber

Lieber voi viitata muun muassa seuraaviin henkilöihin: * Jeffrey Lieber (s. 1969), yhdysvaltalainen televisio- ja elokuvakäsikirjoittaja * Larry D. Lieber (s. 1931), yhdysvaltalainen sarjakuvataiteilija * Stan Lee, syntyjään Stanley Martin Lieber, (1922–2018), yhdysvaltalainen sarjakuvakäsikirjoittaja ja toimittaja
Li-Fi

Li-Fi eli Light Fidelity on vapaassa tilassa toteutuvan optisen tiedonsiirron tekniikka, joka perustuu LED-valon välkyttämiseen miljoonia kertoja sekunnissa ja vastaanottoon fotodiodilla. Datan lähetin voi olla samalla myös valaisin, tai toisinpäin sanottuna LED-valo on samalla myös langaton datansiirtoväline. Näkyvän valon avulla tekniikka kykenee siirtämään dataa jopa 12,5 gigabitin sekuntinopeudella. Li-Fin käyttökohteet ovat vastaavia kuin esimerkiksi WLAN- tai Wi-Fi-datansiirrolla. Sitä voi käyttää täydentäjänä kapasiteetin kasvattamisessa.. Jos molemmissa päissä on lähetin ja vastaanotin valolle voidaan Lifiä käyttää kaksisuuntaiseen viestintään. Hybridijärjestelyssä esimerkiksi Lifi lähettää yhteen suuntaan ja wlan tai bluetooth toiseen suuntaan. == Lähteet == * Valodata Li-Fi tulee: Nettisignaali kulkee tavallisen huonevalon seassa – ”Sinne mahtuu!” *http://www.youtube.com/watch?v=NaoSp4NpkGg *http://www.economist.com/node/21543470 === Viitteet === Luokka:Optinen tiedonsiirto vapaassa tilassa Luokka:valaistus
Hydroksiproliini

Hydroksiproliini (C5H9NO3) on aminohappo. Se on toisen aminohapon, proliinin hydroksyloitu johdannainen. Hydroksiproliini on niin kutsuttu ei- proteogeeninen aminohappo eli se ei osallistu DNA:n translaatioon proteiiniksi. Translaation jälkeisessä muokkauksessa osa proliineista kuitenkin muokataan hydroksiproliiniksi, ja näin hydroksiproliinia löytyy myös proteiineista. == Ominaisuudet == Hydroksiproliinia esiintyy tietyissä proteiineissa, erityisesti gelatiinissa ja kollageenissa ja vähäisemmissä määrin myös elastiinissa ja asetyylikoliiniesteraasissa sekä eräässä ihmisen komplementtisysteemin proteiinissa. Kasveissa hydroksiproliinia esiintyy eräissä soluseinän glykoproteiineissa, kuten porkkanan ekstensiinissä. Hydroksiproliini on tärkeä kollageenin stabiilisuudelle. Se stabiloi kollageenin kolmoiskierrekonformaatiota, mikä johtuu hydroksyyliryhmän elektronegatiivisesta, elektroneja puoleensa vetävästä, happiatomista. Nisäkkäillä kollageenin alfa-kierteet muodostuvat kolmesta haposta, glysiinistä, proliinista ja hydroksiproliinista. Hydroksiproliini muodostuu kollageenin rakenteeseen translaation jälkeisellä modifikaatiolla proliinista. Prolyylihydroksylaasi, joka hydrolysoi proliinia hydroksiproliiniksi, tarvitsee toimiakseen C-vitamiinia. C-vitamiinin puutoksesta johtuvassa keripukkia sairastavilla potilailla kollageeni on epästabiilia. Kollageenin hajoamista elimistössä määritetään virtsasta todettavan hydroksiproliinin pitoisuuden avulla. Hajoaminen on voimakasta erityisesti Pagetin taudin yhteydessä, ja sen diagnosoinnissa käytetään apuna virtsan sisältämän hydroksiproliinin määrää. Erityisesti tulehdustiloissa huomattava osuus virtsan hydroksiproliinista voi olla peräisin myös komplementtisysteemin proteiineista. Hydroksiproliinia voidaan valmistaa biokemiallisia tutkimuksia varten hydrolysoimalla gelatiinia tai kollageenia happokäsittelyllä.Karlheinz Drauz, Ian Grayson, Axel Kleemann, Hans-Peter Krimmer, Wolfgang Leuchtenberger & Christoph Weckbecker: Amino Acids, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 28.11.2011 Nykyään suurin osa tuotetusta aminohaposta valmistetaan kuitenkin geneettisesti muunnellun Escherichia coli -kannan avulla proliinista. == Lähteet == == Aiheesta muualla == *Human Metabolome Database: Hydroxyproline *Kyoto Encyclopedia of Genes and Genomes (KEGG): Hydroxyproline *ChemBlink: L-Hydroxyproline Luokka:Aminohapot
Fridtjof Nansen (1930)

Fridtjof Nansen oli Norjan laivaston partioalus. Se oli Norjan laivaston ensimmäinen nimenomaan arktisen alueen rannikonvartiointiin ja kalastuksen valvontaan valmistettu alus. Se osallistui toiseen maailmansotaan, kunnes ajoi karille Jan Mayenin edustalla marraskuussa 1940. == Valmistus == Alus tilattiin Hortenin laivastontelakalta, missä köli laskettiin 1928 telakkanumerolla 118Lardex.net Hortenin valmistamat alukset. Alus laskettiin vesille 5. marraskuuta 1930 ja valmistui 29. toukokuuta 1931.Gardiner, Robert s. 381 == Palvelus == Alus lähti 21. joulukuuta 1933 Hammerfestistä itäisen Finnmarkin merialueiden valvontaan. Vestervågenissa alus ajoi karille Måsøyssä upoten yön aikana. Alus nostettiin vuotta myöhemmin ja se kunnostettiin Hortenissa. Saksan hyökättyä Norjaan 9. huhtikuuta 1940 alus kuului 3. meripuolustusalueeseen ja oli sijoitettu Finnmarkiin. Alukselle nousi 8. kesäkuuta Tromssassa kontra-amiraali Henry Diesen ja Norjan ulkoministeri Halvdan Koht sekä joukko muita pakolaisia. Selviydyttyään ilmahyökkäyksistä alus saapui 13. kesäkuuta Tórshavniin Färsaarilla, josta se jatkoi edelleen Britteinsaarille. Alus liittyi 12. elokuuta kahdentoista muun Norjan laivaston aluksen kanssa liittoutuneiden Britteinsaarilla olleeseen laivastoonAbelsen, Frank s. 84. Alus oli 29. elokuuta alkaen Islannissa. Se törmäsi 8. marraskuuta merkitsemättömään matalikkoon Jan Mayenin edustalla upoten nopeasti. Aluksen miehistö pelastui kokonaisuudessaan Jan Mayenin radioasemalle, josta aseistettu troolari KNM Honningsvåg nouti miehistön takaisin Islantiin. == Lähteet == * * === Viitteet === Luokka:Norjan laivaston sotalaivat
Allan Asplund

Allan Asplund (19. maaliskuuta 1906 Hanko – 5. lokakuuta 1961 HelsinkiUppslagsverket.fi) oli Vaasassa ilmestyneen Nya Folkbladetin päätoimittaja 1927–1930 ja Ny Tidin toimittaja vuoteen 1961. Asplund solmi "toveriavioliiton" kansantalolla tapamaansa Gerda Björsesin kanssa. Heidän poikansa Stig syntyi 1929, ja hän seurasi isänsä jalanjäljissä kansandemokraattisena toimittajana.Mats Wickstöm: "Allan Asplunds kommunistiska liv" s. 90. Teoksessa: Matias Kaihovirta ja Christoffer Holm, Klasskamp på svenska s. 81–121. Työväen historian ja perinteen tutkimuksen seura ISBN 978-952-7466-08-7 Asplund oli kotoisin Hangosta, mutta työskenteli Vaasassa päätoimittajana, kun hänet vangittiin 1930 ensimmäisen kerranBubi Asplundin haastattelu, Radio Vega, viitattu 28.11.2011 . Vuonna 1941 Asplund otettiin kommunistina kolmeksi ja puoleksi vuodeksi turvasäilöön. Hän joutui ensin tavalliseen vankilaan, sitten rintamalle, mutta sieltä eri leirien, Kangasjärven ja Säämäjärven etappileirien, kautta kahdeksi vuodeksi Itä- Karjalan keskitysleireihin kuuluneelle Koveron keskitysleirille. Asplund kirjoitti kokemuksistaan kirjan Upplevelser i finska koncentrationsläger. Teos ilmestyi Ruotsissa 1949, koska keskustelut suomalaisten kustantajien kanssa eivät johtaneet julkaisuun. Uusi ruotsinkielinen painos ilmestyy vuoden 2012 alkupuolella Suomessa. Teoksen suomennos Kokemuksia suomalaisilta keskitysleireiltä ilmestyi 2011 Liken kustantamana Suomen Rauhanpuolustajien Pystykorvakirjat-sarjassa. Suomentaja on Asplundin pojanpoika, toimittaja Bubi Asplund.Veli-Pekka Leppänen, Elämän pimeimmät hetket, Helsingin Sanomat 28.11.2011 sivu C 2 Artikkelin verkkoversio (Wayback machine) Vapauduttuaan Asplund palasi kotiin Hankoon. Hän oli saanut vankilatuomion karattuaan leiriltä, mikä muistettiin hänen vapauduttuaan, mutta rangaistusta hän ei kuitenkaan joutunut enää sodan jälkeen kärsimään. Hän työskenteli sen jälkeen toimittajana. Asplund oli sotien jälkeen perustamassa Ny Tid -lehteä, jossa hän työskenteli toimittajana ja jossa hän 1961 kuoli työpöydän ääreen. ==Teokset== *Kokemuksia suomalaisilta keskitysleireiltä, suom. Bubi Asplund. Like, Suomen Rauhanpuolustajat, 2011 (Pystykorvakirjat) ISBN 978-952-01-0688-1 (Alkuteos: Upplevelser i finska koncentrationsläger, Federativs förlag, 1949.) ==Lähteet== ==Aiheesta muualla== *Aihetta käsittelevä Leena Nikulan toimittama ohjelma, jossa mukana Bubi Asplundin haastattelu, Ksl-radio, ohjelma nro 15 Luokka:Suomalaiset päätoimittajat Luokka:Vuonna 1906 syntyneet Luokka:Vuonna 1961 kuolleet
Tunti vain

Tunti vain on suomalaisen Johnny & The Sounds -yhtyeen single vuodelta 1965. Levy-yhtiö on Scandia. Singlejä on valmistettu Suomessa. == Singlen kappaleet == Kappale "Tunti vain" on käännös Unit Four Plus Two -yhtyeen kappaleesta "Concrete and Clay", joka oli Ison-Britannian listaykkösenä vuonna 1964. Suomenkielisessä sanoituksessa laulun kertoja on jäänyt jälki-istuntoon, kun hän on ollut tarkkaamaton ja vain haaveillut rakkaimmastaan. Kappale on myös Johnnyn kokoelma-albumilla Ihana aamu ja Marion Rungin albumilla Marion -88. Kappaleessa "Mä elän yhtä päivää varten" kertoja on päättänyt elää huolettomasti vain päivä kerrallaan, koskapa hän on epäonnisena kerran rakastunut kauniiseen, mutta petolliseen tyttöön ja toisaalta saanut pikaiset potkut varastotyöstä. Kappaleen väliosassa on boogie woogie -tyylinen pianosoolo. == Lähteet == * Johnny & The Sounds s. Tunti vain (Scandia KS 604) 1965 Luokka:Vuoden 1965 kappaleet Luokka:Suomalaiset käännöskappaleet Luokka:Suomalaiset popkappaleet Luokka:Juha Vainion sanoittamat kappaleet
Top of the World Trade Center Observatories

Top of the World Trade Center Observatories (tunnettiin myös lyhyesti nimellä Top of the World) oli suosittu turistikohde ja näköalatasanne New Yorkin, Lower Manhattanilla sijainneen World Trade Centerin kaksoistornien Etelätornin (Two World Trade Center) 107. kerroksessa. Lisäksi näköalatasanteeseen kuului myös rakennuksen 110. kerroksessa sijainnut ulkotasanne. Top of the World tuhoutui, kun World Trade Centerin kaksoistornit sortuivat syyskuun 11. päivän iskuissa vuonna 2001. New Yorkin uuden World Trade Centerin One World Trade Centeriin on suunnitteilla Top of The World-näköalatasanne rakennuksen huipulle. ==Katso myös== * Windows on the World == Lähteet == ==Aiheesta muualla== * Kuvia näköalatasanteelta Luokka:New Yorkin entiset rakennukset ja rakennelmat Luokka:Syyskuun 11. päivän iskut Luokka:Näköalapaikat Luokka:Financial District (Manhattan) en:World Trade Center (1973–2001)#Top of the World observation deck
Jaska Filppula

thumb|Jaska Filppula Jaska Filppula (s. 1965) on suomalainen kirjailija. Hän on kotoisin Ilmajoen Koskenkorvalta. Hän on asunut muun muassa Turussa, Helsingissä ja Espanjassa. Nykyään hän on asettunut Valkeakoskelle perheensä kanssa. Filppulan menneisyyteen kuuluvat myös 1980-luvulla vaikuttanut post- punk-yhtye Hiljaa sekä 1990-luvun lopulla pari levyäkin julkaissut The Sternosnake. Filppula on opiskellut Turun yliopistossa ja valmistunut filosofian maisteriksi vuonna 1999. ==Teoksia== * Chicago, 1959 (2002, WSOY) * Virginia City, 1965 (2005, WSOY) * Kauniita ilmoja (2006, WSOY) * Me ei oltu valtaosaa (2009, Like) * Vieraslista (2012, Like) ==Lähteet== ==Aiheesta muualla== *Jaska Filppula Like-kustantamon sivustolla Luokka:Suomalaiset kirjailijat Luokka:Vuonna 1965 syntyneet Luokka:Elävät henkilöt
KNM Nordkapp (1937)

KNM Nordkapp oli Norjan laivaston Nordkapp-luokan partioalus toisessa maailmansodassa. == Valmistus == Alus tilattiin Hortenin laivastontelakalta, missä köli laskettiin telakkanumerolla 123. Alus laskettiin vesille 18. elokuuta 1937.Hortenin valmistamat alukset == Palvelus == Saksan hyökättyä Norjaan 9. huhtikuuta 1940 Nordkapp oli Pohjois-Norjassa 3. meripuolustusalueessa. Se pysäytti samana päivänä Glomfjordissa Narvikin eteläpuolella saksalaisen 6 031 tonnin tankkerin S/S Kattegatin, jonka piti tankata Narvikissa olleet kymmenen Saksan laivaston hävittäjää. Pysäytys johti lopulta tankkerin upottamiseen. Alus sai 13. huhtikuuta määräyksen mennä Brønnøysundiin, jonne Saksan ilmavoimien Heinkel He 115 oli tehnyt pakkolaskun. Nordkapp oli 16.-22. huhtikuuta Sjonafjordissa liittoutuneiden laivasto-osastossa. Toukokuun ajan alus valvoi brittien laskemaa miinakenttää Andfjordenissa, kunnes se 24. toukokuuta kutsuttiin Bodøhön, jossa se avusti liittoutuneiden joukkojen evakuoinnissa. Alus pyrki 3. kesäkuuta rannikolle estääkseen saksalaisten etenemisen, mutta ilmapommitus pakotti aluksen vetäytymään Svolvaeriin. Alus sai 7. kesäkuuta Svolværissä määräyksen pyrkiä liittoutuneiden hallussa olevaan satamaan. Se joutui vielä samana iltana ilmahyökkäykseen. Alus liittyi 9. kesäkuuta liittoutuneiden evakuointisaattueeseen, jonka mukana se saapui 12. kesäkuuta Tórshavniin Färsaarille. Aluksen saavuttua 18. kesäkuuta Rosythiin se siirrettiin telakalle, josta se palasi palvelukseen 14. syyskuuta. Alus sijoitettiin 21. syyskuuta partioalukseksi Islantiin, josta se siirrettiin 9. syyskuuta 1943 Shetlantiin. Shetlannissa alus kuului osastoon, jonka muut alukset olivat KNM Horten, KNM Molde, KNM Narvik ja KNM Risør. Alus suojasi 6. kesäkuuta 1944 Normandian maihinnousussa saattueen brittiläiselle sektorille. Se suojasi saattueita, kunnes alus vapautui 18. kesäkuuta operaatiosta. Alus lähti 11. syyskuuta Portlandista Aberdeeniin huollettavaksi, mistä se palasi palvelukseen 15. joulukuuta. Alus sijoitettiin Scapa Flowhun liitettynä Kotilaivastoon, missä tehtävässä se oli aina 1. tammikuuta 1945 saakka. Alus siirrettiin Lerwickiin Shetlantiin, jossa se viipyi Euroopan sotatoimien loppumiseen saakka. Saksan Norjaan sijoitettujen joukkojen antauduttua alus lähti 18. toukokuuta Methilistä Norjaan, ja se saapui 20. toukokuuta uuteen kotisatamaansa Stavangeriin. Alus palveli merivartiostossa valvoen rannikkovesiä, kunnes se poistettiin palveluksesta. Alus makasi Hortenissa 29. heinäkuuta 1954 alkaen, kunnes se myytiin 1956 kalastusalukseksi. Alus nimettiin ensin Skaroodiksi ja se myytiin 1971 uudelle omistajalle, joka nimesi sen edelleen Tor Hugoksi. Alus upposi 27. marraskuuta 1972 Länsi- Afrikan rannikolla.Abelsen, Frank s. 85 == Lähteet == * * === Viitteet === Luokka:Norjan laivaston sotalaivat
Antti Seppälä

Antti Seppälä (13. elokuuta 1938 Jaala – 3. syyskuuta 2011 Helsinki) oli suomalainen juristi ja sosiaali- ja terveysministeriön virkamies, työuransa viimeisinä vuosina ulkomaalaisvaltuutettu.Kuolleet, Helsingin Sanomat 28.11.2011 sivu C 5 Artikkelin verkkoversio Seppälä valmistui Helsingin yliopistosta oikeustieteen kandidaatiksi 1963 ja oikeustieteen lisensiaatiksi 1973. Hän työskenteli ulkomaalaisasioiden parissa jo ollessaan hallitusneuvos, ja kun valtuutetun virka perustettiin, hän haki sitä ja valittiin. ==Lähteet== Luokka:Suomalaiset juristit Luokka:Vuonna 1938 syntyneet Luokka:Vuonna 2011 kuolleet
Venäjän kaupan kilta

Venäjän kaupan kilta on vuonna 1992 perustettu yhdistys, jonka tehtävänä on edistää ja kehittää Suomen ja Venäjän välistä kauppaa. Jäsenistö koostuu suomalaisista Venäjän-kaupan ammattilaisista eri toimialoilta. Killan asioita hoitaa hallitus, johon valitaan 6-8 jäsentä kaksivuotiskaudeksi. == Tavoitteet == Killan tavoitteena on poliittinen ja yhteiskunnallinen vaikuttaminen, Venäjä-ammattilaisten verkostoituminen sekä Venäjä-tietouden välittäminen. Näiden lisäksi Kilta pyrkii korostamaan Venäjän kulttuurin ja kielen opiskelun merkitystä Suomen Venäjän-kaupassa. == Toiminta == Toiminnan kulmakivenä on yhteistyö eri Venäjän-kaupan toimijoiden, organisaatioiden ja järjestöjen, kanssa Suomessa ja ulkomailla. Kilta järjestää vuosittain useita tilaisuuksia ja tapahtumia jäsenistölleen, joissa ammattilaiset voivat vaihtaa kokemuksia ja verkostoitua. Tapahtumien luonne vaihtelee vapaamuotoisista verkostoitumistilaisuuksista seminaareihin ja luentotilaisuuksiin. == Lähteet == * Venäjän kaupan kilta == Aiheesta muualla == * Venjän kaupan killan nettisivut Luokka:Suomalaiset talousjärjestöt
Julin (täsmennyssivu)

Julin tai von Julin on Suomessa ja Ruotsissa esiintyvä ruotsinkielinen sukunimi, joka voi viitata muun muassa seuraaviin: * Julin (myös von Julin), Ruotsissa ja Suomessa vaikuttanut suku * Albert Ludvig Lindsay von Julin (1871–1944), suomalainen vuorineuvos ja Fiskarsin toimitusjohtaja, Emil Lindsay von Julinin poika * Albertina Julin (o.s. Karberg, 1765–1835), suomalainen apteekkari * Andrea Julin (s. 1994), suomalainen maastohiihtäjä * Anna Julin (s. 1985), jääkiekkoilija * Emil Lindsay von Julin (1835–1898), yritysjohtaja ja valtiopäivämies, Johan Jacob von Julinin poika * Erik Julin (1796–1874), suomalainen apteekkari ja kauppaneuvos, apteekkari Johan Julinin poika * Georg Emil Lindsay von Julin (1868–1904), suomalainen sotilas ja valtiopäivämies, Emil Lindsay von Julinin poika * Harald Julin (1890–1967), ruotsalainen uimari ja vesipalloilija * Isak Julin (1879–1950), suomalainen liikemies * Jacob Albert Carl Gustaf von Julin (1906–1986), Kaukas Oy:n pääjohtaja, vuorineuvos, Rolf Jacob von Julinin poika * Jasmiine Julin-Aro (s. 1950), suomalainen vaatesuunnittelija * Jessica Julin (s. 1978), suomalainen jalkapalloilija * Johan Albert Edvard von Julin (1846–1906), suomalainen vuorineuvos ja Fiskarsin toimitusjohtaja, Johan Jacob von Julinin poika * Johan Jakob von Julin (ent. Julin, vuodesta 1849 von Julin, 1787–1853), apteekkari, tehtaanomistaja ja vuorineuvos, apteekkari Johan Julinin poika * Johan Julin (1799–1846), suomalainen muusikko * Johan Julin (1752–1820), apteekkari ja luonnontutkija joka vaikutti Oulussa ja Turussa * Jonna Julin (s. 1993), suomalainen juoksija * Magda Julin (o.s. Mauroy, 1894–1990), ruotsalainen taitoluistelija * Nils Adolf Lindsay von Julin (1846–1946), suomalainen apteekkari, liike- ja valtiopäivämies, Emil Lindsay von Julinin poika * Pia Julin, ent. Nybäck (s. 1969), suomalainen ampuja ja maailmanmestari * Rauno Julin (s. 1950), suomalainen fysiikan professori * Rolf Jacob von Julin (1881–1942), Kaukaan Tehtaan toimitusjohtaja, vuorineuvos, Albert von Julinin poika * Urho Julin (1928–2002), suomalainen kestävyysjuoksija * Vesa Julin, suomalainen matematiikan apulaisprofessori.
Patrick Byskata

Patrick Byskata (s. 13. elokuuta 1990 Kokkola) on uransa lopettanut suomalainen jalkapalloilija. Hän oli pelipaikaltaan puolustava keskikenttäpelaaja, mutta kykeni myös pelaamaan oikeana laitapuolustajana. Byskata aloitti uransa Kokkolan Pallo-Veikoissa, ja pelasi ensimmäisen miesten ottelunsa seuran reservijoukkue FC Kippareissa kaudella 2007. Kausilla 2008 ja 2009 hän edusti Kakkosessa pelannutta Gamlakarleby Bollklubbia. Vuonna 2010 hän palasi KPV:hin pelaamaan Ykköstä.http://www.kpv.fi/News.aspx?tid=4701 Pääsarjatasolle Byskata nousi kaudella 2011 Jarossa, johon hän siirtyi KPV:sta marraskuussa 2010.http://yle.fi/alueet/keski- pohjanmaa/2010/11/ff_jaro_taydensi_kokoonpanoaan_2174229.html Hän edusti Jaroa kauden aikana 32:ssa ottelussa, joista 31:ssa hän oli avauskokoonpanossa. Kaudeksi 2012 Byskata siirtyi toisen kerran Veikkausliigaan, tällä kertaa seurana IFK Mariehamn, jossa hän pelasi kolme kautta. Talvella 2014 Byskata kävi testeissä ulkomaisiin seuroihin. Kohteina olivat mm. Saksa ja Norja.. Koska Byskata ei saanut sopimusta kevään 2014 ulkomaalaisseurojen testeissä, hän jatkoi uraansa 3. IFK Marienhamn-kauden kesään asti. Loppukauden 2014 hän pelasi Pietarsaaressa Jaron riveissä. Seuraavana kautena Byskata jatkoi tutussa ympäristössä, sillä hän pelasi Kakkosta KPV:n riveissä. Pelipaikan löytyminen ulkomailta onnistui keväällä 2016, jolloin Byskata kirjoitti 2-vuotisen sopimuksen norjalaisen 2. korkeimmalla sarjatasolla pelanneen Bryne FK:n kanssa. Myöhemmin kuuluisuuteen noussut Erling Haaland pelasi samaan aikaan nuorena poikana Brynessä. Sopimusjakson jälkeen Byskata palasi Suomeen ja Ykkösessä pelanneen KPV:n riveihin. Byskatan rooli oli keskeinen KPV:n noustessa kauden päätteeksi Veikkausliigaan. Hän ei kuitenkaan välittömästi tehnyt sopimusta KPV:n kanssa ennen kuin kesällä 2019. Kaikkiaan Patrick Byskata on kauden 2019 loppuun menessä pelannut Veikkausliigassa Jaron, IFK Mariehamnin ja KPV:n riveissä viiden kauden aikana 126 ottelua ja tehnyt niissä kolme maalia.. Vuonna 2019 Byskata siirtyi Norjan kolmostasolle Brattvågin. == Lähteet == Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Nokia X2-05

Nokia X2-05 on lokakuussa 2011 julkaistu ja joulukuussa 2011 myyntiin tullut S40-käyttöjärjestelmällä toimiva matkapuhelinvalmistaja Nokian valmistama matkapuhelin. == Tietoja == === Käyttöverkot === *GSM/EDGE 900/1800 === Mitat === *Pituus x leveys x paksuus: 113 × 50 × 15 mm *Paino: 88 grammaa === Näyttö === *Halkaisija: 2,2 tuumaa *Resoluutio: QVGA 240 × 320 *65 536 väriä *Tekniikat: TFT === Kamera === *VGA-kamera *Resoluutio: 640 × 480 === Muisti === *64 Mt sisäistä muistia *MicroSD-muistikorttipaikka (tuki enintään 32 Gt korteille) === Virranhallinta === *Valmiusaika: 643 tuntia *Puheaika: noin 7 ½ tuntia *800 mAh BL-5CB-akku (Li-Ion) *2 mm latausliitäntä === Ääniominaisuudet === *Tuetut audioformaatit: MP3, MP4, AAC, AAC+, AMR-NB ja AMR-WB *106 fonin kaiutin *3,5 mm audioliitäntä === Tiedonsiirto === *GPRS multislot-luokka 12 *EGPRS multislot-luokka 12 *Bluetooth 2.1 +EDR *MicroUSB 2.0 -liitäntä === Internetselain === *Nokia Selain 1.0 *Tuetut protokollat: WAP 2.0 *Sivujen pakkaus *Datamonitori === Viestintä === *Nokia Messaging Service 3.1 *Mobile QQ *MMS 1.3 === Muut sovellukset === *Kalenteri, kello, laskin, muunnin ja kiinan kielen sanakirja *Nokia Kauppa 2.6 *Tuki Java-sovelluksille === Muuta === *Värivaihtoehdot: musta, punainen, hopea ja valkoinen *Näppäimet: **Numeronäppäimistö **Navi-näppäin **Soitto- ja lopetus/virtanäppäin == Lähteet == *Nokia X2-05 specifications - Nokia Europe *Nokialta edullisia uutuuksia: C2-05 ja X2-05 (Mobiiliblogi) *Nokia X2-05 - GSMArena X2-05 Luokka:Vuoden 2011 matkapuhelimet
Steve Kerr

Stephen Douglas ”Steve” Kerr (s. 27. syyskuuta 1965 Beirut, Libanon) on yhdysvaltalainen koripallovalmentaja ja kilpauransa lopettanut koripalloilija. Pelaajauransa jälkeen Kerr toimi muun muassa Phoenix Sunsin toimitusjohtajana vuosina 2007–2010. Pelaajana Kerr tunnettiin hyvänä kaukoheittäjänä. == Ura == Kerr pelasi yliopistokoripalloa Arizonan yliopistossa vuosina 1983–1988. Hän osallistui NBA:n vuoden 1988 varaustilaisuuteen, jossa Phoenix Suns varasi hänet 50:ntenä pelaajana. Kerr pelasi seurassa yhden kauden, jonka jälkeen hän siirtyi Cleveland Cavaliersiin. Joulukuussa 1992 hänet kaupattiin Orlando Magiciin, jota hän edusti loppukauden ennen siirtymistään Chicago Bullsin joukkueeseen. Chicagossa Kerr voitti kolme NBA-mestaruutta vuosina 1996–1998. Hän ei aloittanut yhtään ottelua kentältä, mutta pelasi tilastollisesti parhaat pelikautensa Chicagossa. Tammikuussa 1999 Chicago kauppasi Kerrin San Antonio Spursiin, jossa hän voitti NBA-mestaruuden vuonna 1999. Hän edusti seuraa vuoteen 2001 asti, jolloin hän siirtyi Portland Trail Blazersiin yhdeksi kaudeksi. Kausi 2002–2003 oli hänen viimeisensä NBA:ssa ja hän vietti sen San Antonio Spursissa. Kauden päätteeksi Kerr voitti viidennen NBA- mestaruutensa. Kerr aloitti valmennusuransa vuonna 2014, jolloin hän siirtyi NBA-joukkue Golden State Warriorsin päävalmentajaksi. Warriors voitti vuonna 2015 NBA:n mestaruuden voitettuaan Cleveland Cavaliersin loppuotteluissa, hävisi Cavaliersille vuoden 2016 finaaleissa ja voitti jälleen mestaruuden Cavaliersia vastaan vuonna 2017 sekä vuonna 2018. Vuonna 2022 Warriors voitti jälleen NBA:n mestaruuden Kerrin alaisuudessa. == Lähteet == == Aiheesta muualla == * Basketball-Referencen pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1965 syntyneet Luokka:Elävät henkilöt
Seitsemän vuotta Tiibetissä

Seitsemän vuotta Tiibetissä () voi viitata muun muassa seuraaviin asioihin: Kirjat: * Seitsemän vuotta Tiibetissä, itävaltalaisen vuorikiipeilijän Heinrich Harrerin omaelämäkerrallinen kirja vuodelta 1952 Ohjelmat ja elokuvat: * Seven Years in Tibet, brittiläinen dokumenttielokuva vuodelta 1956 * Seitsemän vuotta Tiibetissä, Jean-Jacques Annaudin ohjaama samannimiseen kirjaan perustuva elokuva vuodelta 1997 Muut: * Seven Years in Tibet, David Bowien ja Reeves Gabrelsin single vuodelta 1997.
Ano hi mita hana no namae o bokutachi wa mada shiranai

Ano hi mita hana no namae o bokutachi wa mada shiranai (, ’emme vielä tiedä sinä päivänä näkemämme kukan nimeä’) on A-1 Picturesin tuottama ja Tatsuyuki Nagain ohjaama japanilainen animaatiosarja vuodelta 2011. == Juoni == Joukko lapsuudenystäviä kasvaa erilleen toisistaan yhden heistä, Meiko "Menma" Honman, kuoltua onnettomuudessa. Vuosia myöhemmin hajonneen ystäväjoukon johtajasta, Jinta Yadomista, on tullut yhteiskunnasta vetäytynyt yksilö. Menma, joka on myös kasvanut, ilmestyy hänelle ja haluaa saada lapsena tekemänsä toiveen toteutetuksi, tosin itse muistamatta mikä se on. == Aiheesta muualla == * Virallinen sivusto * Ano hi mita hana no namae o bokutachi wa mada shiranai Anime News Network tietosanakirjassa Luokka:Animesarjat Luokka:2000-luvun anime ja manga Luokka:Draama-anime ja -manga
Konserniavustus

Konserniavustushttp://www.finlex.fi/fi/laki/ajantasa/1986/19860825 on kirjanpidollinen toimi, jota voidaan käyttää suomalaisten, konserninhttp://www.finlex.fi/fi/laki/ajantasa/1997/19971336 muodostavien, yritysten välisessä tulojen tasauksessa ja verosuunnittelussa. Saadut ja annetut konserniavustukset kirjataan tilinpäätössiirtoihin. Tällöin avustusta saavan yrityksen tulos kasvaa ja avustusta antavan pienenee. ==Tulojen tasaus== Konserniavustus mahdollistaa konserniin kuuluvien yritysten avustamisen veroneutraalisti. Saatu konserniavustus kasvattaa yrityksen voittovaroja ja täten omaa pääomaa. Huonosti menestyvän yrityksen oma pääoma voidaan avustuksen avulla pitää osakeyhtiölainhttp://www.finlex.fi/fi/laki/ajantasa/2006/20060624 edellyttämällä minimitasolla. ==Verosuunnittelu== Konserniavustusta voidaan käyttää verosuunnittelussa vahvistettujen tappioiden vanhentumisen välttämiseksi. Emoyhtiö voi avustaa tytäryhtiötä esimerkiksi tilanteessa, jolloin tytäryhtiölle verotuksessa vahvistetut tappiot uhkaavat vanhentua. Konserniavustus ymmärretään usein verotukselliseksi porsaanreiäksi; esimerkkinä 25.11.2011 julkisuuteen tullut lääkäriasema Mehiläinen Oy:n verosuunnittelu, jolla 35 000 000 euron vuotuinen voitto kutistettiin 360 000 euroon. Iltalehden uutinenhttp://www.iltalehti.fi/uutiset/2011112514826183_uu.shtml konserniavustusten maksamisesta ulkomaalaisille veroparatiisiyhtiöille oli virheellinen, koska konserniavustusta voidaan maksaa vain toiselle suomalaiselle yritykselle. ==Katso myös== * Veronkierto * Verosuunnittelu * Veroparatiisi * Siirtohinnoittelu ==Lähteet== Luokka:Kirjanpito Luokka:Verotus
KNM Rauma (1939)

KNM Rauma oli Norjan laivaston Otra-luokan miinanraivaaja. Alus oli juuri valmistunut saksalaisten hyökätessä Norjaan huhtikuussa 1940. Se liitettiin Saksan laivastoon nimellä Kamerun ja alus palautettiin sodan jälkeen Norjalle osallistuttuaan Saksan rannikon miinanraivaukseen. == Valmistus == Alus tilattiin Nylands Verkstediltä Oslosta. Se laskettiin vesille 26. syyskuuta 1939 ja valmistui tammikuussa 1940.Abelsen, Frank s. 101 == Palvelus == Palvelukseen otettaessa alus liitettiin 1. meripuolustusalueen 3. miinanraivaajaviirikköön päällikkönään luutnantti I. K. Winsnes. Norjaan hyökänneet saksalaiset valtasivat aluksen 9. huhtikuuta 1940 Hortenissa. Alus muutettiin miinalaivaksi nimettynä Kameruniksi. Se liitettiin myöhemmin Oslon satamapuolustuslaivueeseen () aluksena numero 1. Liittoutuneet liittivät aluksen toukokuussa 1945 Saksan miinanraivaushallinnon () alaisuuteen. Aluksen viirinumeroksi määrättiin 19. syyskuuta 1946 S21. Se palautettiin 1947 Norjan laivastolle, joka nimesi aluksen Raumaksi. Alus aloitti huhtikuussa 1949 palveluksen miinakoululaivana. Sille allokoitiin Naton runkonumero N33 1950-luvun alussa. Alus poistettiin palveluksesta 21. elokuuta 1959 Hortenissa ja myytiin huhtikuussa 1963. == Lähteet == * * === Viitteet === Luokka:Otra- luokan miinanraivaaja
KNM Otra (1939)

KNM Otra oli Norjan laivaston Otra-luokan miinanraivaaja. Saksalaisten hyökätessä Norjaan huhtikuussa 1940 alus vallattiin ja se liitettiin Saksan laivastoon nimellä Togo. Alus palautettiin sodan jälkeen Norjalle osallistuttuaan Saksan rannikon miinanraivaukseen. == Valmistus == Alus tilattiin Nylands Verkstediltä Oslosta. Se laskettiin vesille 1939 ja valmistui saman vuoden syyskuussa.Abelsen, Frank s. 100 == Palvelus == Palvelukseen otettaessa alus liitettiin 1. meripuolustusalueen 3. miinanraivaajaviirikköön päällikkönään kapteeni A. Dæhli. Norjaan hyökänneet saksalaisjoukot valtasivat aluksen 10. huhtikuuta 1940 Filtvetissä, jonka jälkeen se liitettiin Saksan laivastoon nimellä Togo. Alus liitettiin Tromssan satamapuolustuslaivueeseen () nimellä NT 05, josta se siirrettiin Oslon satamapuolustuslaivueeseen () aluksena No. 2. Vuoden 1941 alussa alus kuului 59. Vorpoostenflotilleen nimellä V 5908, mistä se siirrettiin huhtikuussa 65. Vorpoostenflotilleen nimellä V 6512. Alus siirrettiin toukokuussa 1945 liittoutuneiden muodostamaan Saksan miinanraivausosastoon (), mistä tehtävästä se palautettiin 18. tammikuuta 1946 Bogenissa Norjan laivastolle. Aluksen viirinumeroksi määrättiin 19. syyskuuta S22. Se nimettiin 30. lokakuuta uudelleen Otraksi. Alus muutettiin huhtikuussa 1949 miinakoululaivaksi ja sille annettiin 1950-luvun alussa Naton runkonumero N34. Alus poistettiin palveluksesta 21. elokuuta 1959 Hortenissa, jonne se ankkuroitiin. Alus myytiin huhtikuussa 1963. == Lähteet == * * === Viitteet === Luokka:Otra- luokan miinanraivaaja
Banshee (mediasoitin)

Banshee on avoimen lähdekoodin mediasoitin. Banshee tunnettiin nimellä Sonance vuoteen 2005 asti. Banshee tukee monia eri tiedostomuotoja, kuten FLAC, Ogg, Vorbis ja MP3. Banshee osaa toistaa ja kopioida CD-levyjä ja tukee monia kannettavia mediasoittimia, kuten Applen iPod, Android-laitteet ja Creativen ZEN-soittimet. == Katso myös == *Luettelo mediasoittimista ==Lähteet== Luokka:Linux-ohjelmat Luokka:Mediasoittimet Luokka:Vapaat ohjelmistot
Yleisurheilu kesäolympialaisissa 1920 – miesten kolmiloikka

Antwerpenin olympiakisojen miesten kolmiloikkaan osallistui 21 urheilijaa edustaen kahdeksaa kansallisuutta. Alkukilpailu käytiin 19. elokuuta ja finaalikierrokset vasta kaksi päivää myöhemmin. Suomen Vilho Tuulos voitti kilpailun ensimmäisen kierroksen hypyllään, joka kantoi 14,505, viimeisellä hypyllään hän vielä pääsi puolen sentin päähän tästä. Ruotsin Jansson venytti viimeisellään 14,48. Hypyt mitattiin puolen senttimetrin tarkkuudella. Kilpailussa hypättiin kolme karsintakierrosta, jonka jälkeen kuusi parasta selviytyi finaaliin. Karsinnan tulos jäi voimaan myös loppukilpailussa. Loppukilpailun kolme kierrosta hypättiin alkukilpailun paremmuusjärjestyksessä parhaasta aloittaen, vaikka sääntöjen mukaan olisi pitänyt käyttää päinvastaista järjestystä. ==Lopputulokset== Sija Nimi Maa 1 2 3 Finaali Tulos 1 Vilho Tuulos 14,505 14,46 14,395 14,50 14,505 2 Folke Jansson 14,16 13,70 14,16 14,48 14,48 3 Erik Almlöf 13,92 14,19 - 14,27 14,27 4 Ivar Sahlin 13,86 13,86 13,86 14,175 14,175 5 Sherman Landers 13,865 14,00 14,00 14,17 14,17 6 Dan Ahearn 13,75 13,75 13,75 14,08 14,08 7 Ossian Nylund 13,74 13,695 13,37 13,74 8 Benjamin Howard Baker 13,675 13,675 13,675 13,675 9 Kaare Bache 12,89 13,64 13,00 13,64 10 Sven Runström 13,63 13,35 13,55 13,63 11 Erling Juul 12,80 13,59 13,48 13,59 12 Kaufman Geist 13,52 13,52 13,52 13,52 13 Erling Vinne 13,29 13,34 13,34 13,34 14 Charles Lively 13,15 13,15 13,15 13,15 15 Clarence Jaquith 12,60 13,04 13,04 13,04 16 Etienne Proux 12,925 12,925 12,925 12,925 17 André Chilo 12,65 12,65 12,65 12,65 18 Menelaos Ponireas Kreikka 12,60 12,60 12,60 12,60 19 Gustave Remouet 12,475 12,475 12,475 12,475 \- František Šretr X X X 0 \- František Stejskal X X X 0 ==Lähteet== * Sports- reference * Martti Jukola: Suuri Olympiakirja, WSOY 1952 Luokka:Yleisurheilu kesäolympialaisissa 1920
Oikeus- ja kehityspuolue (Marokko)

Oikeus- ja kehityspuolue (, , PJD) on marokkolainen islamistipuolue. Puolueen perusti monarkisti Abdelkrim Al Khatib 1960-luvulla, mutta sen kannatus jäi vähäiseksi, kunnes islamistijärjestö Chabiba islamia, myöhemmin MUR, otti sen haltuunsa 1996 sisäministeri Driss Basrin siunauksella. Puolue nousi ensimmäisen kerran parlamenttiin 1997 MPCD-nimellä (). Vuoden 2002 vaaleissa siitä tuli pääoppositiopuolue 42 paikalla 325:stä. Vuoden 2007 vaaleissa siitä tuli suosituin puolue (10,7 % äänistä), mutta 46 paikalla se jäi Istiqlal- puolueen jälkeen. Oikeus- ja kehityspuolue kampanjoi vuonna 2011 maallisella ohjelmalla luvaten puolittaa työttömyyden ja nostaa minimipalkkaa. Puolue voitti vaalit ja nousi suurimmaksi puolueeksi 107 parlamenttipaikan ansiosta. Puoluejohtaja Abdelilah Benkirane nousi maan pääministeriksi. Oikeus- ja kehityspuolue on kertonut pitävänsä esikuvanaan Turkin Oikeus ja kehitys -puoluetta. Puoluetta pidetään mallillisena, sen johtajat suostuvat kättelemään naisia ja puolueen listoilla on ollut ehdolla useita naisia, jopa ilman huivia. ==Lähteet== ==Aiheesta muualla== * Oikeus- ja kehityspuolue Luokka:Marokon puolueet Luokka:Islamistiset puolueet
Yleisurheilu kesäolympialaisissa 1920 – miesten kuulantyöntö

Antwerpenin olympiakisojen miesten kuulantyöntöön osallistui 20 urheilijaa edustaen kahdeksaa kansallisuutta. Karsintakilpailu käytiin 17. elokuuta ja loppukilpailu seuraavana päivänä. Suomen Ville Pörhölä voitti olympiakultaa. Karsintatulos jäi voimaan loppukilpailun pohjaksi. ==Lopputulokset== Sija Nimi Maa Karsinta 4 5 6 Tulos 1 Ville Pörhölä 14,035 13,915 14,255 14,81 14,81 2 Elmer Niklander 14,155 13,50 14,08 - 14,155 3 Harry Liversedge 13,755 13,55 14,15 - 14,15 4 Patrick McDonald 14,08 13,50 14,08 - 14,08 5 Einar Nilsson 13,865 13,44 13,87 - 13,87 6 Harald Tammer 13,605 13,56 12,00 13,605 13,605 7 George Bihlman 13,575 13,575 8 Howard Cann 13,52 13,52 9 Bertil Jansson 13,27 13,27 10 Armas Taipale 12,945 12,945 11 Frederik Petersen 12,525 12,525 12 Raoul Paoli 12,485 12,485 13 Aurelio Lenzi 12,325 12,325 14 Giuseppe Tugnoli 12,07 12,07 15 Henri Dozolme 11,965 11,965 16 Erik Blomqvist 11,935 11,935 17 Ignacio Izaguirre Espanja 11,235 11,235 18 Gaston Wuyts 11,045 11,045 19 Luigi Antognini 10,32 10,32 20 Léon Pothier 10,10 10,10 ==Aiheesta muualla== * Ville Pörhölän tyylinäyte ==Lähteet== * Sports-reference Luokka:Yleisurheilu kesäolympialaisissa 1920